recursal/SuperWikiNEXT-32B huggingface dataset:
**Julio Valentín González**, nado en Asunción o 26 de agosto de 1981, é un futbolista paraguaio retirado que xogou como dianteiro. González xogou coa selección de fútbol de Paraguai nos Xogos Olímpicos de 2004 en Atenas, obtendo xunto ao seu equipo nacional unha medalla de prata. Tamén competiu co equipo na Copa América 2004.

Carreira deportiva
------------------

González, o máximo goleador do club Vicenza Virtus da Serie B italiana en decembro de 2005, debía representar ao seu país na próxima Copa Mundial da FIFA 2006 en Alemaña. Porén, o 22 de decembro de 2005, estivo involucrado nun accidente automobilístico cando ía ao aeroporto de Venecia para tomar un voo durante as vacacións. Despois dunha longa hospitalización, o 17 de xaneiro de 2006, González finalmente sufriu a amputación do seu brazo esquerdo.

González someteuse a un longo período de rehabilitación, sempre considerando un regreso ao fútbol activo. O xogador foi confirmado por contrato con Vicenza para a tempada 2006-07 malia a súa discapacidade e logo foi galardoado co *Premio Giacinto Facchetti* polo xornal deportivo italiano *La Gazzetta dello Sport*.

En xullo de 2007, González regresou a Paraguai e comezou a adestrar co Tacuary Football Club, onde xoga o seu irmán máis novo (Celso). Uns días despois, confirmou nunha entrevista á Gazzetta dello Sport que tamén servirá como recrutador local para o seu antigo equipo, o Vicenza.

González finalmente logrou regresar o 18 de novembro de 2007, xogando co Tacuary nun partido da Primeira División de Paraguai contra o recoñecido Club Olimpia. Xogou durante 57 minutos. As novas tamén obtiveron unha grande exposición nos medios de comunicación en Italia. 

En 2008, González xogou para o Club Presidente Hayes. Máis tarde ese ano, González fíxose cargo de Inter Campus, unha academia xuvenil do Inter de Milán con sede en Paraguai.

Notas
-----

1. ↑  TUTTO MERCATO WEB - Gonzalez l'indomabile, punta ai mondiali del 2010
2. ↑  "VICENZA CALCIO - Sito ufficiale / Official Website". *web.archive.org*. 27 de setembro de 2007. Archived from the original on 27 de setembro de 2007. Consultado o 17 de xullo de 2020.
3. ↑  "Il "Facchetti" a Donadoni. Succede a Francesco Totti" (en italiano). La Gazzetta dello Sport. 6 de novembro de 2015. Consultado o 27 de xullo de 2016.
4. ↑  "Julio Gonzalez torna in campo" (en italiano). Excite Italia. 5 de xullo de 2007. Arquivado dende o orixinal o 26 de agosto de 2013. Consultado o 20 de xullo de 2007.
5. ↑  "Una lucha a brazo partido". *web.archive.org*. 13 de xaneiro de 2008. Archived from the original on 13 de xaneiro de 2008. Consultado o 17 de xullo de 2020.
6. ↑  "Julio González juega en Hayes". *ultimahora.com* (en castelán). Arquivado dende o orixinal o 26 de decembro de 2019. Consultado o 17 de xullo de 2020.
7. ↑  "F.C.Internazionale Milano Spa - Inter Campus". *web.archive.org*. 9 de xuño de 2011. Archived from the original on 09 de xuño de 2011. Consultado o 17 de xullo de 2020.

|  |  |
| --- | --- |
| Control de autoridades | 
* Wd: Q1374619
* FIFA: 181737
* NFT: 5136
* Soccerway: 24077
* Sports Reference: julio-gonzalez-4

 |
**José González Suárez**, máis coñecido como **Pita**, nado en Ourense o 7 de xaneiro de 1927 e finado o 21 de outubro de 1971, foi un futbolista galego que xogaba de porteiro.

Traxectoria
-----------

En 1942, con só 15 anos, converteuse no gardameta da Orensana, club que se acababa de crear pola fusión doutros dous equipos ourensáns. Xogou na Orensana ata 1949, logrando no seu último ano o ascenso á Segunda División. Fichou a continuación polo Deportivo da Coruña, onde foi durante tres anos suplente de Xoán Acuña. Debutou na Primeira División o 23 de outubro de 1949, nun partido contra o Valencia en Mestalla, substituíndo no descanso a Acuña, lesionado na clavícula. Xogou un total de 24 partidos oficiais co Deportivo, a maioría deles na súa terceira tempada na Coruña.

Para a tempada 1952/53 saíu cedido ao Zaragoza, a cambio do regreso de Tino ao club coruñés. No club aragonés foi o gardameta titular por diante de Higinio e Ruiz, disputando 25 partidos, e compartindo vestiario co verinés Avelino Chaves. En agosto de 1953 fichou polo Oviedo, onde militou durante tres campañas, sen dispoñer de moitos partidos, ao ser o porteiro titular Argila.

A continuación xogou dúas tempadas no Rayo Vallecano e outra no Terrassa, todas elas na Segunda División.

Familia
-------

Era curmán do tamén gardameta Antonio Suárez, que, igual que Pita, defendeu tamén a portería da Orensana, así como a do CD Ourense.

Notas
-----

1. ↑  "El deporte orensano". *El Correo Gallego* (en castelán) (22005). 23 de setembro de 1942. p. 4. Consultado o 27 de decembro de 2021.
2. 1 2 3  "Pita se despide de la afición". *La Noche* (en castelán) (9810). 5 de agosto de 1952. p. 3. Consultado o 27 de decembro de 2021.
3. ↑  "En el resultado de Mestalla (3-0 a favor del Valencia sobre el Deportivo) influyó la lesión de Acuña". *El Correo Gallego* (en castelán) (24190). 25 de outubro de 1949. p. 4. Consultado o 27 de decembro de 2021.
4. ↑  "Pita, al Oviedo". *Hoja oficial del lunes* (en castelán). 17 de agosto de 1953. p. 2. Consultado o 27 de decembro de 2021.
5. ↑  "Con Suárez y Rodolfo". *La Región* (en castelán) (10303). 27 de agosto de 1950. p. 3. Consultado o 27 de decembro de 2021.

Véxase tamén
------------

### Ligazóns externas

* Datos do xogador en BDFutbol *(en castelán)*.
O **río Dubra** é un afluente do Tambre pola súa banda dereita. Nace nos montes do Castelo, na parroquia de Anxeriz (concello de Tordoia). Segue un curso xeral na dirección N-S ó longo da Depresión Meridiana, e desemboca en Portomouro tras percorrer 15 km.

Toponimia
---------

Pode vir do plural *dubra* do céltico *dubron* (auga), ou dunha forma feminina *dubra*, que significaría o mesmo. Tería mesma etimoloxía o río Dobra en Asturias e outros topónimos franceses (Douvres, río Douvre), ingleses (Dover), irlandeses e escoceses (Dobhar), alemáns (Tauber, antes Dubra) ou neerlandeses (Doveren).

Véxase tamén
------------

* Ríos de Galicia
* Val do Dubra

  


---

|  |  |
| --- | --- |
| Este artigo tan só é un bosquexo |  *Este artigo sobre ríos de Galicia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q11703411
* GeoNames: 3123788

 |


1. ↑  *Notas acerca de Hidronimia Gallega* Abelardo Moralejo Laso, Universidade de Santiago de Compostela
**Joan Wallach Scott** ou **Joan Scott**, nada o 18 de decembro de 1941 en Brooklyn, é unha historiadora estadounidense, cuxo traballo, inicialmente dedicado á historia francesa (movemento obreiro e historia intelectual) foi dirixido na década de 1980 para a historia das mulleres a partir da perspectiva de xénero. En 2018 ocupaba a cadeira Harold F. Linder no Instituto de Estudos Avanzados de Princeton.

Entre súas publicacións máis notábeis está o artigo ""Xénero: unha categoría útil de análise histórica"", publicado en 1986 no American Historical Review. Este artigo, "sen dúbida, un dos artigos máis lidos e citados na historia da revista", foi esencial na formación dun campo de historia de xénero dentro dos estudos históricos angloamericanos.

Traxectoria
-----------

Graduouse na Universidade Brandeis, en 1962. En 1969, obtivo o seu Ph.D. pola Universidade de Wisconsin. Ensinou na Universidade de Illinois en Chicago, na Universidade Northwestern, na Universidade de Carolina do Norte en Chapel Hill, na Universidade de Rutgers e na Universidade Johns Hopkins. Tras ocupar brevemente o cargo de directora de estudos asociados á École des Hautes Études en Sciences Sociales (en 1984), obtivo en 1985 a cadeira Harold F. Linder do Instituto de Estudos Avanzados. En xaneiro de 2006, entrou a formar parte do consello editorial de The Journal of Modern History Arquivado 27 de outubro de 2007 en Wayback Machine..

Notas
-----

1. ↑  SIQUEIRA, Tatiana Lima. Joan Scott e o papel da história na construção das relações de gênero Arquivado 03 de marzo de 2016 en Wayback Machine.. **Revista Ártemis**, vol. 8, xuño 2008, p. 110-117.
2. ↑
3. ↑  http://@www.historians.org/Perspectives/issues/2008/0812/0812new5.cfm

Véxase tamén
------------

### Ligazóns

* Joan Scott CVArquivado 20 de outubro de 2020 en Wayback Machine.Arquivado 20 de outubro de 2020 en Wayback Machine.
* MELO, Érica. Feminismo: velhos e novos dilemas uma contribuição de Joan Scott. **Cadernos Pagu**, Campinas, n. 31, Dec. 2008. Dispoñíbel en. Consultado o 21/03/2013.

|  |  |
| --- | --- |
| Control de autoridades | 
* Wd: Q291798
* WorldCat
* VIAF: 79035504
* BNF: 11924218v
* EBID: ID
* FAST: 1466173
* GND: 123192331
* ICCU: TO0V039186
* ISNI: 0000 0001 1475 5824
* LCCN: n85806133
* NDL: 00474753
* NKC: utb2009546675
* NTA: 068602480
* OL: OL25512A
* SUDOC: 027129446

 |
A **Banda de música de Lamela** foi unha agrupación musical fundada no ano 1863, na parroquia de Lamela, no concello de Silleda.

Historia
--------

Chegaron a ser máis de 25 membros, pero segundo Enrique Alvarellos: *Se supone que no debían tocar demasiado bien, ya que, a donde iban, lo mejor que les podía suceder era escuchar silbidos...*. Un dos seus directores foi Ramón de Lago, que se mantivo bastante tempo á fronte da banda. Acabou por disolverse no ano 1915, debido á emigración de parte dos compoñentes a América e á vellez doutros. Ante esta situación, algúns integráronse na de Orazo.

Véxase tamén
------------

### Bibliografía

* Alvarellos Iglesias, Enrique (1986). *Bandas de música de Galicia*. *Lugo: Alvarellos*.

| * v
* c
* e
Bandas de música da comarca do Deza (Pontevedra) |
| --- |
| 
* Agolada
* Artoño
* A Baíña
* A Bandeira
* Bendoiro
* Bermés
* Brántega
* Camanzo
* Cira
* As Cruces
* Filgueira
* Goiás
* Lalín
* Lamela
* Mato
* Merza
* Moimenta
* Noceda
* A Penela
* Piloño
* Ponteledesma
* Prado
* Sanxurdo
* Silleda
* Soutolongo
* Ventosa
* Vilatuxe
* A Xesta

 |
Coordenadas: 38°02′16″N 23°47′05″L﻿ / ﻿38.037862, 23.784676

O **Olympic Indoor Hall** ou **OAKA Indoor Hall** (en grego: Ολυμπιακό Κλειστό Γυμναστήριο, *Olympiako Kleisto Gymnastirio*) é unha instalación deportiva adicada especialmente á disputa de partidos de baloncesto situada no Complexo Olímpico de Deportes de Atenas (CODA, en grego: Ολυμπιακό Αθλητικό Κέντρο Αθηνών ou OAKA).

Características
---------------

O Olympic Indoor Hall foi rematado en 1995 e foi o pavillón cuberto máis grande utilizado durante os Xogos Olímpicos de 2004 en Atenas, Grecia. Esta localizado na cidade dormitorio de Maroussi. Está considerado un dos máis grandes pavillóns modernos de toda Europa con capacidade para 19.250 espectadores.

É o pavillón habitual do Panathinaikos e da selección de baloncesto de Grecia.

Véxase tamén
------------

### Outros artigos

* Panathinaikos BC
* Xogos Olímpicos de Atenas 2004

### Ligazóns externas

* Sitio web oficial do OAKA

|  |  |
| --- | --- |
| Control de autoridades | 
* Wd: Q32976
* MusicBrainz: ID
* Structurae: 20004316

 |
**María Teresa Alvajar López**, nada na Coruña en 1922 e finada en Madrid o 9 de xaneiro de 2016, foi unha política e escritora galega.

Traxectoria
-----------

Filla do político republicano César Alvajar e de Amparo López Jeán, era irmá de Ana María Alvajar, Amparo Alvajar e Javier Alvajar López. Logo do golpe de Estado do 18 de xullo de 1936 foi encarcerada con 17 anos na prisión da Coruña acusada de dirixir checas e o Servizo de Investigación Militar republicano. No cárcere coincidiu con Esther Casares, filla de Santiago Casares Quiroga. Exiliouse en Francia cos seus pais. Deixou testemuño da súa traxedia persoal e familiar no libro *Memorias dunha republicana* (Laiovento) editado por Aurora Marco.

Homenaxes
---------

En 2008 recibiu o Premio Galiza Mártir e en 2009 foi nomeada Republicana do ano pola Comisión pola Recuperación da Memoria Histórica da Coruña.

Notas
-----

1. ↑  I. B. (20 de xaneiro de 2016). "Muere María Teresa Alvajar, la última de una histórica saga republicana coruñesa". La Opinión A Coruña.

Véxase tamén
------------

### Bibliografía

* Marco, Aurora (2007). *Dicionario de Mulleres Galegas*. Edicións A Nosa Terra. p. 354. ISBN 978-84-8341-146-9.
O **Instituto central polo catálogo único das bibliotecas italianas e pola información bibliográfica** ou **ICCU** (en italiano: *Istituto centrale per il catalogo unico delle biblioteche italiane e per le informazioni bibliografiche*) é un organismo público de Italia que ten o obxectivo principal de coordinar, promover e xestionar o catálogo e a rede do Servizo Bibliotecario Nacional (SBN). Tamén é o responsábel técnico e científico en temas de dereitos de autor do Ministerio de Cultura de Italia. 

O ICCU foi creado en 1975 para substituír o anterior *Centro nazionale per il catalogo unico*, que fora creado no ano 1951 para catalogar o patrimonio bibliográfico do país.

Notas
-----

1. ↑  ICCU. "L'Istituto". Arquivado dende o orixinal o 30 de decembro de 2015. Consultado o 15 de xaneiro de 2016.

Véxase tamén
------------

### Ligazóns externas

* Páxina oficial Arquivado 18 de maio de 2016 en Wayback Machine. *(en italiano)*

|  |  |
| --- | --- |
| Control de autoridades | 
* Wd: Q3803707
* WorldCat
* VIAF: 321149066383165600941
* BAV: ADV10176764
* BIBSYS: 90702032
* BLBNB: 000649012
* BNCHL: 000283998
* BNE: XX84804
* BNF: 118808894
* BNR: 000112607
* CANTIC: a12510865
* CiNii: DA00409069
* EUFP: 994169976
* FAST: 525622
* GND: 1035341-0
* GRID: grid.425344.0
* ICCU: CFIV013875
* ISNI: 0000 0001 1945 1475
* LCCN: n78028856
* MAG: 2801822491
* NKC: kn20020321557
* NLA: 35867489
* NLG: 307679
* PTBNP: 53061
* SUDOC: 026590549

 |
Coordenadas: 41°30′22″N 81°41′58″O﻿ / ﻿41.506111111111, -81.699444444444

O **FirstEnergy Stadium**, oficialmente **FirstEnergy Stadium, Home of the Cleveland Browns**, é un estadio situado na cidade de Cleveland, Ohio (Estados Unidos). É principalmente utilizado como estadio local dos Cleveland Browns da National Football League (NFL) de fútbol americano, aínda que tamén acolle partidos de fútbol americano universitario e de instituto, de fútbol e concertos. Inaugurado en 1999 co nome de **Cleveland Browns Stadium**, foi renovado en dúas fases en 2014 e 2015. A capacidade inicial do estadio era de 73.200 espectadores, a cal foi reducida até os 67.431 tras as renovacións. O estadio está situado nun terreo de 13 ha situado á beira do Lago Erie no norte da cidade, moi cerca do Centro Científico dos Grandes Lagos e o Salón da Fama do Rock and Roll.

Notas
-----

1. ↑  *2015 Official NFL Record and Fact Book* (PDF) (en inglés). National Football League. 2014. p. 58. Arquivado dende o orixinal (PDF) o 06 de novembro de 2015. Consultado o 05 de abril de 2017.

Véxase tamén
------------

### Outros artigos

* Cleveland Browns

|  |  |
| --- | --- |
| Control de autoridades | 
* Wd: Q1100756
* WorldCat
* VIAF: 316746815
* GeoNames: 5150535
* MusicBrainz: ID

 |
| Cypriniformes |
| --- |
| *Beaufortia kweichowensis* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Superorde: | Ostariophysi |
| Orde: | **Cypriniformes** |

 |
| Familias |
| Balitoridae
Catostomidae
Cobitidae
Cyprinidae
Gyrinocheilidae
Psilorhynchidae |

Carpa (*Cyprinus carpio*)
Os **Cipriniformes** (Cypriniformes) son unha orde de peixes teleósteos, dentro da superorde Ostariofisos (Ostariophysi). Comprenden máis de 6.000 especies amplamente distribuídas aínda que ausentes en Australia e en Suramérica, case exclusivamente en augas doces, algunhas delas de grande importancia económica tanto pola pesca como pola súa cría industrializada.

Características
---------------

Caracterízanse por ter unha aleta dorsal simple, pero nalgunhas familias existe unha segunda aleta adiposa. Algunhas especies teñen dentes farínxeos.

Clasificación
-------------

Ata hai pouco, os Cipriniformes eran considerados como un grupo parafilético pero actualmente constitúen unha orde propia. Divídense en dúas subordes con 6 familias:

* Suborde Cobitoidea:
	+ Familia Balitoridae
	+ Familia Catostomidae
	+ Familia Cobitidae
	+ Familia Gyrinocheilidae
* Suborde Cyprinoidea:
	+ Familia Cyprinidae
	+ Familia Psilorhynchidae

Os Cipriniformes son a orde máis primitiva dos Ostariofisos, segundo se desprende das evidencias fisiolóxicas e do feito de teren unha distribución mundial, o que indica que dispuxeron de máis tempo para se dispersaren. Os primeiros Cipriniformes deberon diverxer dos Caraciformes hai aproximadamente 250 millóns de anos. É probable que se orixinaran no sueste de Asia pola enorme diversidade que alí presentan.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Cipriniformes*** |

|  |  |
| --- | --- |
|  | Wikispecies posúe unha páxina sobre:  ***Cipriniformes*** |

* Taxonomía ITIS
* Taxonomía FishBase

|  |  |
| --- | --- |
| Control de autoridades | 
* Wd: Q177879
* AAT: 300310586
* BNCF: 3431
* BNF: 12070675f
* BRE: 2048775
* EBID: ID
* GEC: 0090669
* LCCN: sh85035175
* MAG: 2779186465
* NDL: 00571082
* NKC: ph138833

 |

|  |  |
| --- | --- |
| Identificadores taxonómicos | 
* ADW: Cypriniformes
* Dyntaxa: 3000253
* EOL: 3194
* EPPO: 1CYPNO
* Fossilworks: 64193
* GBIF: 1153
* iNaturalist: 49216
* IRMNG: 12345
* ITIS: 162846
* NBN: NBNSYS0000172142
* NCBI: 7952
* Plazi: ID
* Soortenregister: 138712
* uBio: 113893
* WoRMS: 154156

 |

|  |  |
| --- | --- |
| Identificadores | 
* MeSH: D003531
* UMLS: C0038631

 |
Coordenadas: 36°09′59″N 86°46′17″O﻿ / ﻿36.166388888889, -86.771388888889

*Non confundir co* **Estadio Internacional de Iocoama**.
O **Nissan Stadium** é un estadio situado na cidade de Nashville, Tennessee (Estados Unidos). Inaugurado en 1999, é propiedade do Goberno Metropolitano de Nashville e Condado de Davidson. O seu uso principal é o fútbol americano, sendo o estadio local dos Tennessee Titans da National Football League (NFL) e dos Tennessee State Tigers da liga universitaria (NCAA). Alén do fútbol americano, tamén é utilizado para albergar grandes concertos, como por exemplo os do CMA Music Festival durante catro días de xuño. O Nissan Stadium está situado na beira leste do río Cumberland, e ten capacidade para 69.143 espectadores. O seu primeiro evento foi un partido de pretemporada entre os Titans e os Atlanta Falcons o 27 de agosto de 1999. Desde a súa apertura en 1999 foi coñecido por diferentes nomes, incluído **Adelphia Coliseum** desde 1999 até 2002, **The Coliseum** desde 2002 até 2006 e **LP Field** desde 2006 até 2015.

Véxase tamén
------------

### Outros artigos

* Tennessee Titans

|  |  |
| --- | --- |
| Control de autoridades | 
* Wd: Q1142992
* GeoNames: 4662260
* MusicBrainz: ID
* Songkick: 3028849
* Structurae: 20017725

 |
| Lausitzring |
| --- |
|  |
| Plano do Circuíto |
|  |
| Datos |
| Carreiras | DTM, F3 Euroseries, A1 Grand Prix, WSBK |
| Localización | Alemaña Klettwitz, Alemaña |
| Lonxitude | 4´345 km |
| Curvas | 14 |
| Volta rápida (2004) | 1:32.210 |
| Piloto récord | Finlandia Heikki Kovalainen |
| Escudería récord | Pons Racing |
| Coordenadas | Coordenadas: 51°31′54″N 13°55′44″L﻿ / ﻿51.5317, 13.9289 |
|  |
| Vista do Circuíto |
|  |
|

O **EuroSpeedway Lausitz** ou **Lausitzring** é un autódromo localizado en Klettwitz, na provincia de Brandenburgo en Alemaña. O circuíto acolle diferentes campionatos internacionais como: o Campionato do mundo de Superbikes, o Campionato FIA GT, a MXGP ou as World Series by Renault. O circuíto tamén acolle competicións nacionais como o Deutsche Tourenwagen Masters.

Ademais dos trazados principais, o autódromo conta cun óvalo de 3.200 m construído para albergar a Champ Car os anos 2001 e 2003. Ao lado do triángulo, está situado un segundo óvalo de 11'3 quilómetros que conta con dúas grandes curvas de moito peralte ademais de varias chicanes e que se utiliza como pista de probas. Xa que o circuíto é practicamente plano, a xente das bancadas do perímetro do triángulo pode divisar case todo o trazado.

No primeiro ano producíronse tres graves accidentes e por iso o triángulo foi pechado. Michele Alberto faleceu ao empotrar o seu Audi R8 en abril do 2001. Un oficial de pista morreu atropelado por un turismo en maio do mesmo ano. En setembro, Alex Zanardi perdeu as súas pernas ao chocar co seu Champ Car. Dende aquel ano, as carreiras no triángulo non se volveron a celebrar e por iso non se deron accidentes de tal magnitude.

Véxase tamén
------------

### Ligazóns externas

* Páxina oficial do circuíto
* 
* 

|  |  |
| --- | --- |
| Control de autoridades | 
* Wd: Q699372
* WorldCat
* VIAF: 248306845
* GND: 7514803-1
* MusicBrainz: ID

 |
Coordenadas: 2°55′33″N 101°41′17″L﻿ / ﻿2.92583, 101.688

| Circuíto urbano de Putrajaya |
| --- |
|  |
| Plano do Circuíto |
|  |
| Datos |
| Carreiras | Fórmula E |
| Localización | Malaisia  Putrajaya, Malaisia |
| Lonxitude | 2,560 km |
| Curvas | 14 |
| Volta rápida (2014) | 1:24.429 |
| Piloto récord | España Jaime Alguersuari (Fórmula E) |

O **Circuíto urbano de Putrajaya** é un circuíto de carreiras urbano localizado na cidade de Putrajaya en Malaisia. O 22 de novembro de 2014, o circuíto acolleu o seguundo ePrix da tempada 2014-15 da Fórmula E. O trazado ten 2'56 km de lonxitude e conta cun total de 14 curvas.

### Todos os gañadores de Fórmula E, no circuíto urbano de Putrajaya

| Ano | Piloto | Equipo | Tempo | Lonxitude | Voltas | Data |
| --- | --- | --- | --- | --- | --- | --- |
| 2014 |  Sam Bird | Virgin Racing | 51:11.979 h | 2'560 km | 31 | 22 de novembro |

Véxase tamén
------------

### Outros artigos

* ePrix 2014 de Putrajaya
* Fórmula E
* Tempada 2014-15 da Fórmula E

### Ligazóns externas

* Páxina oficial da Fórmula E
* Resultados do ePrix
**José Antonio Rodríguez Couceiro,** nado en 1938 en Loureiro e finado o 16 de marzo de 2021 en Madrid, foi un xornalista e correspondente galego.

Traxectoria
-----------

Enfermo na nenez, o que lle causou unha coxeira crónica, foi licenciado en Xornalismo. Comezou a traballar na Axencia EFE en 1964, e foi destinado como correspondente seu a México no ano 1968, cando cubriu os Xogos Olímpicos e as revoltas de estudantes que remataron no masacre de Tlatelolco. En 1970 foi destinado a Santiago de Chile, onde informou da vitoria electoral de Salvador Allende e, posteriormente, do golpe de estado de Augusto Pinochet, durante o que foi o único correspondente estranxeiro que permaneceu no país. A continuación foi destinado a Bos Aires (Arxentina), onde permaneceu case unha década cubrindo informacións de relevancia coma o falecemento do presidente arxentino Juan Domingo Perón ou o golpe de estado que derrocou a Isabel Perón en 1976. Como consecuencia deste golpe de estado chegou a estar detido. 

Despois da Arxentina foi correspondente no Brasil e despois volveu a Madrid, onde ocupou a dirección do departamento de Internacional de EFE ata 1983. A seguir regresou a México, onde informou do tremor de terra de 1985 e do Mundial de fútbol masculino de 1986, e posteriormente volveu aos servizos centrais, onde ocupou de novo a dirección de internacional ata o ano 1992 e a sección de "mercado exterior" en 1993. Volveu de correspondente a Bos Aires, xa coa democracia, e permaneceu alí ata que se prexubilou no ano 1999.

Vida persoal
------------

Tivo seis fillos, dos que un faleceu en vida del. Finou de covidia.

Notas
-----

1. ↑  De Yeregui, Francisco. "Muere el periodista José Antonio Rodríguez Couceiro". *El Imparcial* (en castelán). Consultado o 2021-03-17.
2. 1 2 3 4  "Muere Rodríguez Couceiro, exdirector de EFE y corresponsal en América Latina". *SWI swissinfo.ch* (en castelán). Consultado o 2021-03-17.
3. ↑  EFE (1976-11-13). "Rodríguez Couceiro, exculpado por la Justicia argentina". *El País* (en castelán). ISSN 1134-6582. Consultado o 2021-03-17.
O **Club Natación Martiánez** é unha institución española de natación e sobre todo wáter-polo da cidade de Santa Cruz de Tenerife, nas Illas Canarias. Actualmente e dende case que unha década ven participando na División de Honor de Wáter-polo. A entidade conta con aproximadamente 200 deportistas. Teñen instalacións no Porto do Real.

Historia
--------

O equipo como entidade foi creado no ano 1942, aínda que non foi ata o ano 1991 cando o club de wáter-polo conseguiu o ascenso á Primeira División de Wáter-polo. En 1995 consegue ascender á máxima categoría nacional, a División de Honor de Wáter-polo, na que leva participando oito tempadas. A súa clasificación histórica acadouna na tempada 1996/1997, cando clasificou oitavo e puido participar nos play-offs polo título de liga. Tamén o fixo na tempada 1999/2000.
En canto á súa participación na copa do rei, foi eliminado sete veces consecutivas an cuartos de final ante diferentes rivais.

Modalidades deportivas
----------------------

* Natación
* Wáter-polo
* Salvamento
* Natación sincronizada

Véxase tamén
------------

### Outros artigos

* Liga Española de Wáter-polo

### Ligazóns externas

* Sitio web oficial do club

| * v
* c
* e
División de Honra 2008-09 |
| --- |
|  Centre Natació Mataró -  Club Esportiu Mediterrani -  Real Canoe N.C. -  Club Natació Barcelona -  CN Helios -  Ondarreta Alcorcón Arena -  Club Natació Atlètic-Barceloneta -  Club Natación Martiánez -  Club Natació Sant Andreu -  CW Navarra -  Club Natació Sabadell -  Club Natació Terrassa |
Coordenadas: 51°33′18″N 0°06′31″O﻿ / ﻿51.555, -0.10861111111111

O **Emirates Stadium** é o terceiro maior estadio de fútbol de Inglaterra, despois do mítico Old Trafford e do ultramoderno Wembley, e por tanto o segundo máis grande de Londres. O Emirates está situado ao norte de Londres, no barrio de Ashburton Grove, moi preto de Highbury Stadium. É propiedade do Arsenal F.C. e nel disputa os seus partidos como local. Ten unha capacidade de 60.355 espectadores sentados.

Historia
--------

Emirates Stadium.
Foi inaugurado no verán de 2006 nun partido amigable Arsenal FC e o Ajax Amsterdam como homenaxe ao xogador holandés Dennis Bergkamp. Creouse como novo estadio do Arsenal para substituír o antigo Highbury Stadium. Actualmente é usado para os partidos da Premier League.

Ten capacidade para 60.355 espectadores, o terreo de xogo conta cunha superficie de 105x68 metros e a súa construción custou uns 390 millóns de libras esterlinas, é dicir, 581 millóns de euros. O estadio foi deseñado pola compañía HOK Sport, que tamén deseñou o Estádio da Luz de Lisboa ou o Estadio Novo Wembley. O seu nome débese a un contrato por 15 anos con Emirates Airlines.

Elementos radioactivos
----------------------

En decembro de 2006 atopáronse no estadio restos de polonio 210, material altamente radioactivo co que se envelenou ao exaxente soviético Aleksandr Litvinenko. Os sospeitosos do asasinato presenciaron o 1 de novembro o partido entre o Arsenal e o CSKA Moscova. Con todo as cantidades eran mínimas, e rapidamente informouse que non se trataba dun risco para a saúde pública.

Notas
-----

1. ↑  "Statement of Accounts and Annual Report 2006/2007" (PDF). Arquivado dende o orixinal (PDF) o 16 de febreiro de 2008. Consultado o 03 de febreiro de 2010.

Véxase tamén
------------

### Outros artigos

* Arsenal F.C.

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Emirates Stadium*** |

* Sitio do Emirates Stadium na web oficial do Arsenal

|  |  |
| --- | --- |
| Control de autoridades | 
* Wd: Q163995
* GeoNames: 6288548
* GiantBomb: 3035-813
* Google Maps: 3891234582766473104
* MusicBrainz: ID
* Structurae: 20033484

 |
A **Residencia "Joaquín Blume"** de Madrid é unha residencia para deportistas adscrita ao Centro de Alto Rendemento da capital, do Consello Superior de Deportes do Ministerio de Cultura e Deporte de España. Está sítuada na Cidade Universitaria, na rúa Pintor el Greco, nº 1.

Instalacións
------------

A residencia conta con 180 cuartos de uso individual completamente equipadas e catro cuartos adaptados para deportistas discapacitados. Ten, así mesmo, cuartos para monitores e amplas estancias para o servizo médico e a administración. Conta con todos os adiantos tecnolóxicos, e unha ampla variedade de servizos comúns. En total a residencia conta cunha superficie construída de máis de 12 000 m2 distribuída en seis plantas máis ático e garaxe.

Esta residencia é unha das instalacións deportivas coas que conta o Ministerio de Cultura e Deporte.

Notas
-----

1. 1 2 3  Residencia "Joaquín Blume" Arquivado 22-08-2018 en Wayback Machine. na web do Ministerio de Cultura e Deporte.

Véxase tamén
------------

### Outros artigos

* Centro de Alto Rendemento (España)

### Ligazóns externas

* Centros de Alto Rendimiento. Na web do Ministerio de Cultura e Deporte.
* Resolución de 10 de enero de 2014, del Consejo Superior de Deportes, por la que se clasifican las instalaciones deportivas y los programas deportivos para el desarrollo del deporte de alto nivel y de competición Arquivado 20 de xaneiro de 2019 en Wayback Machine.. BOE del 23 de enero de 2014.
Coordenadas: 41°08′50″N 8°36′24″O﻿ / ﻿41.147169, -8.606553

Fachada principal do Café Majestic.
O **Majestic** é unha cafetaría histórica, que se atopa na rúa de Santa Catarina, na cidade do Porto, en Portugal.

A súa relevancia provén tanto do ambiente cultural que o envolve, especialmente a tradición do café tertulia, onde se xuntaban varias personalidades da vida cultural e artística da cidade, como tamén da súa arquitectura de identidade Art Nouveau. No 2011, foi considerado a sexta cafetaría máis fermosa do mundo.

Galería
-------

* FachadaFachada
* O interiorO interior

Notas
-----

1. ↑  "Café Majestic é o sexto mais bonito do mundo". *Jornal de Notícias*. Arquivado dende o orixinal o 03 de marzo de 2016. Consultado o 5 de marzo de 2013.
2. ↑  "Most BEAUTIFUL CAFES in the World". *U City Guides*. Consultado o 5 de marzo de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Café Majestic Modificar a ligazón no Wikidata*** |

### Bibliografía

* *Café Majestic*. Porto: Ed. Quiosque.org, 2006.
* Porto de Encontro n.º 34, edição especial 2001, Cámara Municipal do Porto

### Ligazóns externas

* Páxia¡na do Café Majestic *(en portugués)*
**Steve McCurry**, nado o 23 de abril de 1950 en Filadelfia, é un fotógrafo estadounidense, mundialmente coñecido por ser autor da fotografía *A nena afgá*, publicada na portada da revista National Geographic en xuño de 1985. É membro da axencia Magnum dende 1986.

McCurry recibiu numerosos premios, entre eles o Fotógrafo de Revista do Ano, outorgado pola National Press Photographers Association, ou a Medalla do Centenario da Royal Photographic Society. Amais, dúas das súas fotografías foron seleccionadas no primeiro posto do concurso World Press Photo.

Biografía
---------

### Estudos

Comezou estudando Historia da Cinematografía e Cinematografía na Universidade Estatal de Pensilvania en 1968, pero rematou conseguindo o diploma en Artes Escénicas, graduánduse *cum laude* en 1974. Interesouse enormemente pola fotografía cando comezou a tomar imaxes para un xornal de Pensilvania, coñecido como *The Daily Collegian*.

### Carreira fotográfica

A súa carreira como fotógrafo comeza coa cobertura da guerra de Afganistán, alí disfrazouse coa vestimenta do país para pasar inadvertido ao traballar, e coseu os carretes á roupa para poder sacalos do país. As súas imaxes estiveron entre as primeiras que retrataron o conflito e tiveron unha ampla circulación. Este traballo fixo que en 1980 gañara a Medalla de Ouro Robert Capa á mellor reportaxe fotográfica no estranxeiro.

McCurry continuou cubrindo conflitos internacionais, como a guerra entre Irán e Iraq ou a guerra do golfo. O seu traballo foi publicado en revistas en todo o mundo, sendo un colaborador habitual de National Geographic.

Notas
-----

1. ↑  Wallis Simons, Jake. "The story behind the world's most famous photograph". *CNN* (en inglés).
2. ↑  "It's all mixed: an interview with Steve McCurry". *GUP Magazine* (en inglés). Arquivado dende o orixinal o 09 de outubro de 2016.

Véxase tamén
------------

### Ligazóns externas

* Páxina web oficial *(en inglés)*

|  |  |
| --- | --- |
| Control de autoridades | 
* Wd: Q359815
* WorldCat
* VIAF: 84620432
* BIBSYS: 90190632
* BNE: XX1589003
* BNF: 121202190
* CiNii: DA08247357
* DeutscheBio: 118846930
* Discogs: 2263621
* Europeana: ID
* FAST: 152806
* GND: 118846930
* IMDb: nm3971852
* ISNI: 0000 0001 1576 5258
* LCCN: n85077682
* LibraryThing: mccurrysteve
* Luminous-Lint: Steve\_\_McCurry
* Munzinger: 00000029465
* NDL: 01004761
* NKC: mzk2005282347
* NTA: 071514961
* OL: OL1079165A
* openMLOL: 328240
* PTBNP: 1729540
* RKD: 241788
* SELIBR: 282621
* SNAC: w69d29p6
* SUDOC: 029613132
* TePapa: 5137
* TMDb: 2988228
* ULAN: 500345571

 |
Coordenadas: 53°21′39″N 6°15′05″O﻿ / ﻿53.36075, -6.2513333333333

O **Croke Park** (en irlandés: **Páirc an Chrócaigh**) é un estadio situado en Dublín, Irlanda. É o recinto deportivo máis grande do país e o campo principal e sede central da Gaelic Athletic Association (*Asociación de Deportes Gaélicos*), a máis grande organización deportiva irlandesa.

Historia e características
--------------------------

Dende 1884 este lar foi utilizado pola GAA para acoller xogos Gaélicos, coma por exemplo as finais de do campionato de Irlanda de fútbol gaélico ou de hurling. En 1920 tivo lugar o Domingo Sanguento, no que as tropas británicas dispararon á multitude que fora mirar o partido entre Dublín e Tipperary.

O "Crocker", como é popularmente coñecido, tamén acolle concertos de música e actos importantes a nivel internacional coma, por exemplo, as cerimonias de apertura e clausura dos Special Olympics de verán de 2003. Durante a reforma do estadio de Lansdowne Road (que se converterá no Aviva Stadium) o estadio tamén acolle á Selección de rugby de Irlanda é a selección fútbol.

Cerimonia dos Special Olympics de 2003.
Seguindo un programa de desenvolvemento comezado nos anos 90 do século XX, Croke Park aumentou a súa capacidade até 82.300 espectadores, converténdoo no cuarto estadio de Europa en capacidade e o actualmente maior estadio do Torneo das Seis Nacións, seguido de preto polo Twickenham Stadium.

Croke Park tamén acolleu en 1972 un combate de boxeo entre Muhammad Ali e Alvin Lewis.

Véxase tamén
------------

### Outros artigos

* Aviva Stadium
* Lansdowne Road

### Ligazóns externas

* Páxina web oficial de Croke Park *(en inglés)*
* Gaelic Athletic Association - Cumann Lúthchleas Gael Arquivado 06 de febreiro de 2009 en Wayback Machine. *(en inglés)* (*en irlandés*)

Notas
-----

1. ↑  Croke Park Venue Information Arquivado 19 de novembro de 2007 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q478225
* WorldCat
* VIAF: 315687762
* GeoNames: 2965008
* MusicBrainz: ID
* OSM: 3235289

 |
Coordenadas: 44°58′54″N 93°16′42″O﻿ / ﻿44.981667, -93.278333

O **Target Field** é un parque de béisbol situado no distrito histórico (North Loop) do centro de Minneapolis, Minnesota (Estados Unidos). É o estadio local dos Minnesota Twins da Liga Americana da Major League Baseball (MLB). Alén dos Twins, o estadio ten sido utilizado ocasionalmente polos Golden Gophers da Universidade de Minnesota e en diferentes eventos rexionais de béisbol. O parque, con capacidade para 39.540 espectadores, foi inaugurado o 12 de abril de 2010. No ano 2014 acolleu o All-Star Game da MLB.

Aínda que o estadio foi deseñado para xogar ao bésibol, ten capacidade para acoller outros deportes como fútbol americano, fútbol e concertos ao aire libre. Ademais, conta con multitude de instalación para actividades empresariais e outros tipos de eventos non relacionados co béisbol. No ano 2010, o Target Field foi considerado pola *ESPN The Magazine* como o estadio que oferta a mellor experiencia beisbolística de América do Norte.

Notas
-----

1. ↑  "Ultimate Team Rankings". *ESPN The Magazine*. Consultado o 4 de abril de 2019.

Véxase tamén
------------

### Outros artigos

* Minneapolis
* Minnesota Twins

### Ligazóns externas

* Páxina web do estadio en mlb.com/twins
* Target Field Seating Chart Arquivado 13 de agosto de 2020 en Wayback Machine.

|  |  |
| --- | --- |
| Control de autoridades | 
* Wd: Q1156635
* MusicBrainz: ID

 |
Coordenadas: 12°59′00″S 38°28′23″O﻿ / ﻿-12.983333, -38.473056

O **Estadio Santiago de Compostela**, máis coñecido como **Parque Santiago** ou **PST**, é un estadio de fútbol situado na cidade brasileira de Salvador. 

Situado no barrio de Brotas, ten capacidade para 2000 espectadores e é propiedade do Galícia Esporte Clube.

Historia
--------

Comezou a ser construído na década de 1980 polo Galicia, que ata entón tiña utilizado outros estadios como o antigo Campo da Graça, o Fonte Nova ou o Pituaçu. Inaugurouse o 11 de febreiro de 1995, despois de rematar a primeira fase de construción.

Uns anos antes de inaugurarse, na preparación para a Copa América de 1989, foi o campo de adestramento oficial da selección brasileira de fútbol.

Debido ás dificultades económicas do Galícia, o estadio foi construído cunha capacidade de só 2.000 espectadores. Debido aos criterios do *Estatuto do Torcedor*, á súa capacidade relativamente baixa e a que unha tormenta danou parte das bancadas, non se puido empregar para partidos profesionais. No seu lugar, o Galícia ten utilizado outros estadios de Salvador, principalmente o estadio Roberto Santos e, en menor medida, o Manoel Barradas, e o Octávio Mangabeira (antes da súa demolición). Con todo, o estadio usouse para adestrar e disputar partidos amigables, partidos do equipo feminino, de fútbol base e de rugby.

En 2020, durante o mandato na presidencia do Galícia de Manolo Muiños, iniciouse unha reforma do estadio, demoléndose as vellas bancadas.

Debido á orixe galega do club, no estadio hai unha capela dedicada ao Apóstolo Santiago.

Notas
-----

1. ↑  "Estádio Parque Santiago". Arquivado dende o orixinal o 31 de xaneiro de 2009. Consultado o 25 de janeiro de 2009.
2. ↑  "As obras serão iniciadas no Parque Santiago" (en portugués). 4 de febreiro de 2020. Consultado o 15 de marzo de 2021.
3. ↑  "Arquibancadas do Parque Santiago são demolidas durante obras no CT do Galícia" (en portugués). 29 de setembro de 2020. Arquivado dende o orixinal o 05 de abril de 2021. Consultado o 15 de marzo de 2021.
4. ↑  "Estadio Parque Santiago". *galiciaec.com.br* (en portugués). Consultado o 15 de marzo de 2021.

Véxase tamén
------------

### Ligazóns externas

* Páxina de Galícia Esporte Clube
* Información na páxina web "Templos do fútbol"Arquivado 03 de marzo de 2016 en Wayback Machine.

|  |  |
| --- | --- |
| Control de autoridades | 
* Wd: Q9255539
* Google Maps: 5521197922922877208

 |
**Ángel Ramiro Rebolo Rodríguez**, nado en Lugo o 22 de xuño de 1975, é un ex-xogador e profesional de baloncesto galego. Cunha altura de 1,74 m, xogaba na posición de base. Chegou a debutar na Liga ACB con 15 anos da man do Club Baloncesto Breogán, foi no seu momento o xogador máis novo da historia en debutar na Liga ACB, sendo actualmente o segundo só superado por Ricky Rubio.

Traxectoria
-----------

Nado en Lugo, Rebolo formouse na canteira do principal club da súa cidade natal, o Club Baloncesto Breogán. Unha lesión dun dos bases do primeiro equipo, que naquela altura competía na Liga ACB, a máxima categoría do baloncesto español, levou ao xogador a debutar na competición con 15 anos, 3 meses e 7 días de idade. O seu debut produciuse na terceira xornada de competición no Pavelló Font de Sant Lluís ante o Pamesa Valencia. Naquel momento foi o xogador máis novo en debutar na ACB, sendo superado ao longo dos anos tan só por Ricky Rubio. Despois dese primeiro encontro, participou en 5 máis. Con todo, ao final da temporada decidiu non continuar co baloncesto profesional ao sentirse desbordado e moi presionado pola situación.

### Clubs

* Galicia DYC Breogán (1990–1991)

Notas
-----

1. ↑  "Manuel Díaz". *bdbasket.com*.
2. ↑  García Muñoz, Sergio. "Alocén hace historia: en el podio de debutantes más jóvenes en la historia de la Liga Endesa". *Gigantes*.
3. ↑  "El baloncesto me desbordó". *Diario As*. 3 de abril de 2002.

Véxase tamén
------------

### Ligazóns externas

* Ficha en ACB
* Perfil en BD Basket
* Perfil en Proballers
* Perfil en Basketball Reference Arquivado 27 de setembro de 2021 en Wayback Machine.
Coordenadas: 2°54′26″S 79°00′20″O﻿ / ﻿-2.9072, -79.005489

O **Estadio Alejandro Serrano Aguilar** é un estadio de fútbol situado na cidade de Cuenca, en Ecuador, propiedade da Federación Deportiva do Azuay, con capacidade para acoller a 22.000 persoas nas bancadas.

O estadio foi construído por iniciativa municipal, inaugurado o 3 de novembro de 1945 co nome Estadio Municipal El Ejido, e reconstruído en 1971 con motivo da fundación do Club Deportivo Cuenca. Entón foi rebautizado co nome do alcalde de Cuenca e presidente do Club Deportivo Cuenca, Alejandro Serrano Aguilar.

En 1993 acolleu 6 encontros da Copa América.

Está prevista unha nova reconstrución para o ano 2013. Nesa reconstrución modernizarase en xeral o recinto, ampliarase a súa capacidade ata as 26.761 persoas, constuirase un tellado sobre a totalidade das bancadas, e serán retiradas as reixas coa construción dun foxo.

Véxase tamén
------------

### Ligazóns externas

* Páxina oficial do Club Deportivo Cuenca *(en castelán)*
* Estadios da Serie A de Ecuador *(en castelán)*

|  |  |
| --- | --- |
| Control de autoridades | 
* Wd: Q2780259
* GeoNames: 7645171

 |
Metrominuto de Monforte de Lemos.
O **metrominuto** é un plano peonil estética dun tradicional plano de metro, que marca as distintas rutas que se poden realizar a pé nunha determinada poboación. A idea naceu na cidade de Pontevedra, dentro do seu Proxecto de Mobilidade, que recibiu o premio europeo da mobilidade Intermodes por consideralo o primeiro mapa de transporte pedestre de Europa.

No deseño do Metrominto hai que trazar as rutas con segmentos e establecer o tempo que se tarda en percorrelas, tomando como referencia un lugar da cidade, que será considerado como punto 0, do que parten os diferentes recorridos. Para calcular o tempo o tempo que se tarda en cubrir as distancias tómase unha velocidade de referencia de entre 4 e 5 km/h. A finalidade perseguida no deseño de cada unha das rutas permitirá clasificalas segundo a súa dificultade en saudables, turísticas etc.

A importancia do Metrominuto estriba en que ao crear un plano que permite moverse por unha cidade a pé, sen necesidade de usar outro medio de transporte, elevando á categoría de transporte urbano o feito de ir camiñando dende un punto da poboación ata calquera outro. O propósito é que o Metrominuto repercuta non só no mantemento, conservación e mellora das zonas peonís que existen, senón tamén no deseño de novos espazos nas cidades.

Características
---------------

Indica a situación dos principais elementos de mobilidade (estacións, aparcadoiros gratuítos e os principais de pago) ademais de sendas e paseos fluviais. Metrominuto resulta tamén unha chiscadela ás fórmulas gráficas dos planos dos transportes de viaxeiros, unha estética que en liñas e cromatismos forma parte da iconografía urbana contemporánea.

Véxase tamén
------------

### Ligazóns externas

* Metrominuto de Pontevedra
* 
* Arquivado 12 de setembro de 2019 en Wayback Machine.
* 
* Arquivado 12 de setembro de 2019 en Wayback Machine.
* Arquivado 12 de setembro de 2019 en Wayback Machine.
* 
* 
* 
* 
*
Coordenadas: 42°53′09″N 8°32′55″O﻿ / ﻿42.885932280807, -8.5486334789663

Exterior do pavillón.
Interior de Santa Isabel.
O **Pavillón Municipal de Santa Isabel** é un recinto deportivo de Santiago de Compostela, pertencente ó Complexo Deportivo de Santa Isabel, e xestionado polo concello. Ten capacidade para acoller 1.200 persoas sentadas. Ata a construción do Pavillón Multiúsos Fontes do Sar en 1998, o de Santa Isabel foi o principal pavillón cuberto multiusos da cidade, e nel teñen xogado como locais ducias de encontros os principais equipos de baloncesto e fútbol sala santiagueses, como Obradoiro CAB ou Lobelle FS, entre outros.
Actualmente o pavillón acolle encontros de baloncesto e fútbol sala en categorías rexionais, aínda que a súa superficie de parqué podería acoller competicións de voleibol e balonmán se fose preciso.

Véxase tamén
------------

### Outros artigos

| * v
* c
* e
Instalacións deportivas en Santiago de Compostela |
| --- |
| **Estadios de Fútbol e Atletismo:** | Estadio Municipal Verónica Boquete de San Lázaro — Campo Municipal de Santa Isabel — Estadio de Atletismo da USC — Campo Municipal das Cancelas |
| **Pavillóns de Baloncesto e Fútbol sala:** | Pavillón Multiúsos Fontes do Sar — Pavillón Municipal de Santa Isabel — Pavillón Polideportivo da USC |

### Ligazóns externas

* Información na páxina do Concello de Santiago de Compostela
* Localización do Complexo Deportivo Santa Isabel[*Ligazón morta*] *(en castelán)*
Coordenadas: 34°43′16″N 135°21′42″L﻿ / ﻿34.721205555556, 135.36162222222

O **Estadio Hanshin Koshien** (阪神甲子園球場, *Hanshin Kōshien Kyūjō*?), habitualmente coñecido como **Estadio Koshien** é un parque de béisbol situado nas proximidades de Kōbe, en Nishinomiya, Hyōgo (Xapón). O estadio, inaugurado o 1 de agosto de 1924, foi construído para albergar os torneos nacionais de béisbol entre institutos. No momento da finalización da obra, con 55.000 espectadores era o estadio máis grande de Asia. O nome Kōshien (甲子園) procede do ciclo sexagenario, un sistema numérico cíclico para nomear os días e os anos, de forma que o ano no que foi inaugurado, 1924, foi o primeiro ano kōshi (甲子) do ciclo. O deseño do estadio está fortemente baseado polos Polo Grounds, estadio dos New York Giants entre 1891 e 1957. Desde 1936 é o estadio local dos Hanshin Tigers da Liga Central da Nippon Professional Baseball.

Alén dos xogos dos Tigers, o estadio alberga anualmente o Campionato Nacional de Béisbol entre Institutos (全国高等学校野球選手権大会, *Zenkoku Kōtō Gakkō Yakyū Senshuken Taikai*?) en agosto, así como o menos importante Torneo Invitacional de Béisbol entre Institutos (選抜高等学校野球大会, *Senbatsu Kōtō Gakkō Yakyū Taikai*?) en marzo. Normalmente, embos torneos son coñecidos simplemente como "Kōshien de verán" e "Kōshien de primavera". Estes torneos gozan de gran popularidade, sendo o torneo afeccionado máis importante do país. De feito, se os torneos coinciden con encontros dos Tigers, estes pospoñense para outras datas. Tamén alberga cada ano a final do torneo universitario de fútbol americano, máis coñecido como Koshien Bowl. O lendario xogador de béisbol Babe Ruth xogou un partido amigábel no estadio en 1934, sendo este feito conmemorado cunha placa.

Notas
-----

1. ↑  Povich, Shirley (5 de febreiro de 2005). "Legend, Truth Mix With Ruth: 100th Anniversary of Babe's Birth". *Washington Post*.

Véxase tamén
------------

### Outros artigos

* Hanshin Tigers
* Nankai Hawks

### Ligazóns externas

* Páxina web do estadio *(en xaponés)*
* Páxina web do estadio *(en inglés)*

|  |  |
| --- | --- |
| Control de autoridades | 
* Wd: Q959811
* WorldCat
* VIAF: 15153593793851671731
* NDL: 001300024

 |